
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 533 


9 Μαΐου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Κήρυξη του υψώματος βυζαντινού κάστρου της Κοκκι- 
νιάς του δήμου Τροιζηνίας νομού Αττικής, ως αρ¬ 
χαιολογικού χώρου. 1 

Καθορισμός λατομικών περιοχών στο Νομό Ιωαννίνων 
για την εγκατάσταση λατομείων αδρανών υλικών . 
Υπαγωγή στις διατάξεις του άρθρου 8 παρ. 2α του 
Ν. 2115/93της τ. Επαρχίας Κόνιτσας Ν. Ιωαννίνων. 2 
Τροποποίηση της αριθ. 7476/29.12.2000 απόφασης 


του Γενικού Γραμματέα Περιφέρειας Θεσσαλίας. 3 
Σύσταση Νομικού Προσώπου στο Δήμο Ερμούπολης 
Νομού Κυκλάδων με την επωνυμία «Αθλητικό Κέ¬ 
ντρο Δήμου Ερμούπολης». 4 

Σύσταση Νομικού Προσώπου στο Δήμο Νάξου Νομού 
Κυκλάδων με την επωνυμία «Δημοτικό Αθλητικό Κέ¬ 
ντρο Νάξου. 5 


ΑΠΟΦΑΣΕΙ Σ 

Αριθ.ΥΠΠΟ/ΑΡΧ/Β1/Φ26/12549/362 (1) 

Κήρυξη του υψώματος βυζαντινού κάστρου της Κοκκι- 
νιάς του δήμου Τροιζηνίας νομού Αττικής, ως αρχαιο¬ 
λογικού χώρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Υ.Α. ΥΠΠΟ/ΓΝΟΣ 49095/30.10.1991 (ΦΕΚ 987/Β/ 
28.11.1991 και ΦΕΚ 17/Β/16.1.1992) για μεταβίβαση αρ¬ 
μοδιοτήτων Υπουργού και δικαιώματος υπογραφής «Με 
εντολή Υπουργού» στους Γ. Γ ραμματέα, Ειδικό Γ ραμμα¬ 
τέα, Προϊσταμένους Δ/νσεων, Τμημάτων και Γραφείων 
του ΥΠΠΟ. 

2. Τις διατάξειςτου Κ.Ν. 5351/32 «Περί Αρχαιοτήτων». 

3. Τη Γνωμοδότηση του Τοπικού Συμβουλίου Μνημεί¬ 
ων Στερεός Ελλάδος, όπως διατυπώθηκε στην αριθμ. 
4/31.3.2000 Συνεδρία του, αποφασίζουμε: 

Χαρακτηρίζουμε το ύψωμα της Κοκκινιάς του δήμου 
Τροιζηνίας νομού Αττικής ως αρχαιολογικό χώρο, εντός 
των ορίων του οποίου βρίσκεται το ομώνυμο βυζαντινό 
κάστρο, γνωστό και με την ονομασία Σκελεταίίκο κάστρο. 


Πρόκειται για το καλύτερα διατηρημένο στην περιοχή κά¬ 
στρο, με οχυρωματικό περίβολο που φθάνει τα 2 μέτρα πε¬ 
ρίπου, ενώ στο εσωτερικό του διατηρείται μεγάλος αριθ¬ 
μός κτηρίωντης ίδιας περιόδου. Νότια του κάστρου υπήρ¬ 
χε μικρός οικισμός. Η κατοίκηση στον ευρύτερο 
αρχαιολογικό χώρο χρονολογείται από τους πρώτους χρι¬ 
στιανικούς χρόνους έως καιτην ύστερη βυζαντινή περίοδο. 

Τα όρια του αρχαιολογικού χώρου καθορίζονται από 
τους αριθμούς 1 έως 20 στους συνημμένους χάρτες της 
ΓΥΣ, κλίμακας 1:5000. 

Οι συντεταγμένες των κορυφών του αρχαιολογικού χώ¬ 
ρου έχουν ως εξής: 

ΓΕΩΓΡΑΦΙΚΟ ΜΗΚΟΣ ΓΕΩΓΡΑΦΙΚΟ ΠΛΑΤΟΣ 

Από τις διατάξεις της Απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Το παρόν να δημοσιευθεί στην Εφημερίδα της Κυβερ- 
νήσεως. 

Αθήνα, 12 Απριλίου 2001 
Με εντολή Υπουργού 
Ο Προϊστάμενος της Διεύθυνσης 
ΙΣΙΔΩΡΟΣ «ΑΚΟΥΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΔΒΕΑ/531/ΦΛ.23.1 (2) 

Καθορισμός λατομικών περιοχών στο Νομό Ιωαννίνωνγια 
την εγκατάσταση λατομείων αδρανών υλικών - Υπα¬ 
γωγή στις διατάξεις του άρθρου 8 παρ. 2 α του Ν. 
2115/93τηςτ. Επαρχίας Κόνιτσας Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Ν.2218/1994 «Ίδρυση Νομαρχιακής 
Αυτοδιοίκησης, τροποποίηση διατάξεων για την Πρωτο¬ 
βάθμια Αυτοδιοίκηση και άλλες διατάξεις, όπως αυτός 
συμπληρώθηκε με το Ν.2240/1994 και κωδικοποιήθηκε με 
το Π.Δ 30/1996 «Κώδικας Νομαρχιακής Αυτοδιοίκησης». 

2. Τις διατάξεις του Ν. 1428/1984 «περί λατομείων αδρα¬ 
νών υλικών», όπως τροποποποιήθηκε, αντικαταστάθηκε 
και συμπληρώθηκε με τις διατάξεις του Ν.2115/1993. 

3. Το Νόμο 2702/1999 «Διάφορες ρυθμίσεις του Υπουρ¬ 
γείου Ανάπτυξης» (ΦΕΚ 70/α/7.4.1999), με τον οποίο πα- 
ρατείνεται η προθεσμία για τον καθορισμό λατομικών πε¬ 
ριοχών, καθώς και ο χρόνος ισχύος των ήδη καθορισμέ¬ 
νων λατομικών περιοχών που δεν ενεργοποιήθηκαν. 

4. Τις Α.Π/10/β φ.68/ οικ. 7845/1999 και Α. Π/δ/10/φ.6.12/ 
γεν.οικ.8167/93 εγκυκλίους του Υπουργείου Ανάπτυξης. 

5. Την αριθ. ΔΒΕΑ/802/φλ.23.1/18.6.99 απόφση του Νο¬ 
μάρχη Ιωαννίνων με την οποία συγκροτήθηκε η προβλε- 
πόμενη από το νόμο επιτροπή καθορισμού των λατομικών 
περιοχών. 

6. Η από 22.2.2001 (ΔΒΕΑ/256/φλ.23.1) πρόσκληση της 
επιτροπής καθορισμού λατομικών περιοχών από τον Νο¬ 
μάρχη Ιωαννίνων. 

7. Το από 16.11.2000 (ΔΒΕΑ/1/2/1.2001) πρακτικό και η 
από 19.3.2001(ΔΒΕΑ/377/φλ.23.1) έκθεση της επιτροπής 
καθορισμού λατομικών περιοχών Νομού Ιωαννίνων. 

8. Η αριθ. 4/31/2.4.2001 απόφαση του Νομαρχιακού 
Συμβουλίου Ιωαννίνων, με τη οποία εγκρίθηκε η με αριθ. 
πρωτ. ΔΒΕΑ/377/φλ.23.1/19.3.2001 έκθεση της επιτρο¬ 
πής καθορισμού λατομικών περιοχών και οι αντίστοιχες 
προτάσεις που την συνοδεύουν, αποφασίζουμε: 

1. Θεσμοθετούμε ως νέες λατομικές περιοχές για την 
εγκατάσταση λατομείων αδρανών υλικών τις παρακάτω 
περιγραφόμενες εκτάσεις: 

α. Λατομική έκταση που βρίσκεται στα Διοικητικά όρια 
του Δήμου Δελβινακίου Ν. Ιωαννίνων, εμβαδού 81.890,28 
τ.μ η οποία προσδιορίζεται από αζιμουθιακές συντεταγ¬ 
μένες, εξαρτημένες από το Εθνικότριγωνομετρικό δίκτυο 
ως εξής: 

Κ.Φ.Χ 1:100.000 «ΔΕΛΒΙΝΑΚΙ» 

1_=39 45' Μ=-3 15' 

ΣΥΝΤΕΤΑΓΜΕΝΕΣ ΚΟΡΥΦΩΝ ΛΑΤΟΜΙΚΗΣ ΠΕΡΙΟΧΗΣ 

1 

Εμβαδόν 81.890,28 τ.μ. 

β. Λατομική έκταση στη θέση «Κοφτερό-Κασσαράκι», 
Δ.Δ Ζωοδόχου Δήμου Πασσαρώνος Ν. Ιωαννίνων έκτα¬ 
σης 962.736,00 η οποία προσδιορίζεται από αζιμουθιακές 


συντατεγμένες, εξαρτημένες από το εθνικό τριγωνομε¬ 
τρικό δίκτυο ως εξής: 

Κ.Φ.Χ 1:50.000 «ΙΩΑΝΝΙΝΑ» 
φ= 39 45' 

1= -2 45' 


ΣΥΝΤΕΤΑΓΜΕΝΕΣ ΝΕΩΝ ΚΟΡΥΦΩΝ 
ΛΑΤΟΜΙΚΗΣ ΠΕΡΙΟΧΗΣ 


Σημεία 

13. 

14. 

15. 

17. 

18. 

-21030,00 

19. 

-20450,00 

-6525,00 

20. 

-19680,00 

-6580,00 

21. 

-19645,78 

-6679,18 

22. 

-19446,28 

-6544,32 

23. 

-19409,08 

-6619,43 

24. 

-19342,00 

-6586,00 

25. 

-19310,769 

-6626,238 

26. 

-19386,70 

-6664,61 

27. 

-19375,57 

-6687,09 

28. 

-19661,56 

-6831,61 

29. 

-19893,32 

-7015,34 

30. 

-20193,918 

-7091,108 

31. 

-20282,996 

-7200,911 


ΕΜΒΑΔΟΝ: 962.736,00τ.μ 

2. Ανακαλούμε την αριθ. ΔΒΕΑ/948/φλ.23.1/1999 απόφα¬ 
σή μας (ΦΕΚ 1580/β/6.5.99), με την οποία είχε θεσμοθετη- 
θείλατομική περιοχή έκτασης 1.577.182τ.μ. στη θέση «Κου- 
ρί-Κοφτερό-Εικόνες» Δ.Δ Ζωοδόχου Δήμου Πασσαρώνος. 

3. Στην επαρχία τ. Κόνιτσας δεν καθορίζουμε λατομική 
περιοχή, αποδεχόμενοι το σκεπτικό της επιτροπής, και 
ορίζουμε όπως η επαρχία αυτή υπαχθεί στις ρυθμίσεις 
του άρθρου 8 παρ. 2ατου Νόμου 2115/1993. 

Η απόφαση αυτή να δημοσιευθεί στην Εφημερίδα της Κυ- 
βερνήσεως και να κοινοποιηθεί στις αρμόδιες υπηρεσίες. 

Ιωάννινα, 24 Απριλίου 2001 

Ο Νομάρχης 
ΝΙΚΟΛΑΟΣ ΖΑΡΜΠΑΛΑΣ 

-♦- 

Αριθ. 1990/407 (3) 

Τ ροποποίηση της αριθ. 7476/29.12.2000 απόφασης 
του Γενικού Γραμματέα Περιφέρειας Θεσσαλίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν.2685/99 «Κάλυψη δαπανών μετά- 

κινούμενων υπαλλήλων εντός και εκτός Επικράτειας και 
άλλες διατάξεις». 

2. Τις διατάξεις του άρθρου 25 παρ. 6 του Νόμου 
2738/99. 

3. Τις διατάξεις του άρθρου 15 παρ. 18του Ν. 2503/97, 
«Διοίκηση, οργάνωση, στελέχωσητης Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις». 

4. Τις διατάξεις του άρθρου 112 του Π. Δ. 30/96 «Κώδι¬ 
κας Νομαρχιακής Αυτοδιοίκησης». 

5. Την αριθ.7476/29.12.2000 απόφασή μας με την οποία 
ορίσαμε το ανώτατο όριο των επιτρεπόμενων κατ’ έτος 
ημερών μετακίνησης εκτός έδρας των υπηρετούντων 
στις Νομαρχιακές Αυτοδιοικήσεις Περιφέρειας Θεσσα¬ 
λίας, αποφασίζουμε: 

Τροποποιούμε εν μέρειτην αριθ.7476/29.12.2000 από¬ 
φασή μας και 

Α. Ορίζουμε το ανώτατο όριο των επιτρεπόμενων κατ’ 
έτος ημερών μετακίνησης εκτός έδρας των υπαλλήλων 
του κλάδου ΔΕ Διοικητικού που υπηρετούν στην Δ/νση 
Εγγείων Βελτιώσεων της Νομαρχιακής Αυτοδιοίκησης 
Καρδίτσας από 60 σε 120 ημέρες το έτος. 

Η επιπλέον δαπάνη ανέρχεται στο ποσόν των 400.000 
δρχ. και θα καλυφθεί από τον τακτικό προϋπολογισμό της 
Ν.Α. Καρδίτσας. 

Β. Επιτρέπεται ο ετήσιος συμψηφισμός των κατά μήνα 
ημερών και στους Τεχνολόγους Γεωπονίας - Τροφίμων, 
Διαχειριστές κατασκηνώσεων και Πρόεδρο και Μέλη Δι¬ 
οικητικών Συμβουλίων των κατασκηνώσεων. 

Κατά τα λοιπά ισχύει ως έχει η αριθ.7476/29.12.2000 
απόφασή μας. 

Η απόφαση αυτή να δημοσιευθεί στην εφημερίδα της 
κυβερνήσεως. 

Λάρισα, 6 Απριλίου 2001 

Ο Γενικός Γραμματέας 
ΙΩΑΝΝΗΣ ΚΑΡΑΤΖΙΩΤΗΣ 

-♦- 

Αριθ. 3816 (4) 

Σύσταση Νομικού Προσώπου στο Δήμο Ερμούπολης Νο¬ 
μού Κυκλάδων με την επωνυμία «Αθλητικό Κέντρο Δή¬ 
μου Ερμούπολης». 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

Ι.Τις διατάξεις: 

α) του άρθρου 203του Π.Δ. 410/95 (Δ.Κ.Κ.). 

β) Της παρ. 10 του άρθρου 6 του Ν. 2503/97 (ΦΕΚ 
107/Α). 

γ) Του άρθρου 14του Ν. 2880/2001 (ΦΕΚ9/Α/2001). 

2. Την οικ. 19750/7.9.1998 Κ.Υ.Α. Υπουργών Εσωτερι¬ 
κών Δημόσιας Διοίκησης και Αποκέντρωσης και Οικονο¬ 
μικών και Πολιτισμού (ΦΕΚ 1042/Β) με το χαρακτηρισμό 
των Νομικών Προσώπων των αθλητικών κέντρων ως δη¬ 
μοτικής σημασίας. 

3. Την 55/2001 απόφαση του Δημοτικού Συμβουλίου 
Ερμούπολης Νομού Κυκλάδων για σύσταση ενός δημοτι¬ 
κού νομικού προσώπου με την επωνυμία «Αθλητικό Κέ¬ 
ντρο Δήμου Ερμούπολης» με συγχώνευση των τριών νο¬ 
μικών προσώπων αθλητικών χώρων δημοτικής σημασίας 
της που υπήχθησαν στην εποπτεία του Δήμου με το άρ¬ 


θρο 14του Ν. 2880/2001, ήτοι του Εθνικού Αθλητικού Κέ¬ 
ντρου Σύρου, του Εθνικού Σταδίου Σύρου καιτου Δημοτι¬ 
κού Γυμναστηρίου Ερμούπολης, αποφασίζουμε: 

1. Συστήνουμε στο Δήμο Ερμούπολης του Νομού Κυ¬ 
κλάδων νομικό πρόσωπο με την επωνυμία «Αθλητικό Κέ¬ 
ντρο Δήμου Ερμούπολης» με συγχώνευση του Εθνικού 
Αθλητικού Κέντρου Σύρου, του Εθνικού Σταδίου Σύρου 
καιτου Δημοτικού Γ υμναστηρίου Ερμούπολης. 

2. Σκοποί του νομικού προσώπου είναι: 

α) Η υποστήριξη του μαζικού αθλητισμού. 

β) Η υποστήριξη του σωματειακού αθλητισμού. 

γ) Η υποστήριξη και ανάπτυξη του σχολικού αθλητι¬ 
σμού όλων των βαθμιδών, του Πανεπιστημιακού, Στρα¬ 
τιωτικού και Εργοστασιακού αθλητισμού. 

δ) Η υποστήριξη ψυχαγωγικών, πολιτιστικών, επιστημονι¬ 
κών συνεδριακών εκδηλώσεων, Διεθνούς Εθνικού Περιφε¬ 
ρειακού Νομαρχιακού Επιπέδου και φορέωντοπικού χαρα¬ 
κτήρα, καθώς και η υποστήριξη ατόμων με ειδικές ανάγκες. 

3. Το νομικό πρόσωπο διοικείται από Διοικητικό Συμ¬ 
βούλιο του οποίου τα μέλη με τους αναπληρωτές τους 
ορίζονται από το Δημοτικό Συμβούλιο που ορίζει επίσης 
και τη θητεία των μελών. 

4. Η περιουσία του νομικού προσώπου αποτελείται από 
τα κινητά και τα ακίνητα των συγχωνευομένων νομικών 
προσώπων τα οποία χρησιμοποιούνται από τα ανωτέρω 
για την εκπλήρωση του σκοπού τους καθώς και από κάθε 
άλλο κινητό και ακίνητο που ανήκει στην ιδιοκτησία τους. 
Σε περίπτωση κατάργησης του νομικού προσώπου για τα 
ως άνω δικαιώματα εφαρμόζονται αναλόγως οι διατάξεις 
του άρθρου 201 του Π.Δ. 410/95. 

5. Πόροιτου νομικού προσώπου είναι οι εισπράξεις από 
τα εισιτήρια των αθλητικών του χώρων, τα δικαιώματα 
χρήσης των αθλητικών χώρων, οι κάθε είδους και μορφής 
κρατικές ή άλλες επιχορηγήσεις, οι κάθε είδους δωρεές, 
εισφορές κληρονομιές, κληροδοσίες, μισθώματα από κι¬ 
νητά και ακίνητα και εισπράξεις από αντίτιμα υπηρεσίας. 

6. Το νομικό πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

Κάλυψη δαπάνης: Από τις διατάξεις της Απόφασης αυ¬ 
τής προκαλείται δαπάνη σε βάρος του προϋπολογισμού 
του Δήμου Ερμούπολης το ύψος της οποίας δε δύναται 
να προϋπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 18 Απριλίου 2001 

Ο Γ ενικός Γ ραμματέας 
ΠΑΝΑΓΙΩΤΗΣ ΣΑΛΤΟΥΡΟΣ 

-♦- 

Αριθ. 3101 (5) 

Σύσταση Νομικού Προσώπου στο Δήμο Νάξου Νομού Κυ¬ 
κλάδων με την επωνυμία «Δημοτικό Αθλητικό Κέντρο 
Νάξου». 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Του άρθρου 203του Π.Δ. 410/95 (Δ.Κ.Κ.), 

β) της παρ. 10 του άρθρου 6 του Ν. 2503/97 (ΦΕΚ 
107/Α). 

γ) Του άρθρου 14του Ν. 2880/2001 (ΦΕΚ9/Α/2001). 

2. Την οικ. 19750/7.9.1998 Κ.Υ.Α. Υπουργών Εσωτερι¬ 
κών Δημόσιας Διοίκησης και Αποκέντρωσης και Οικονο¬ 
μικών και Πολιτισμού (ΦΕΚ 1042/Β) με το χαρακτηρισμό 
των Νομικών Προσώπων των αθλητικών κέντρων ως δη¬ 
μοτικής σημασίας. 

3. Την 57/2001 απόφαση του Δημοτικού Συμβουλίου 
Νάξου Νομού Κυκλάδων για σύσταση ενός δημοτικού 
νομικού προσώπου με την επωνυμία «Δημοτικό Αθλητι¬ 
κό Κέντρο Νάξου» με υπαγωγή του νομικού προσώπου 
αθλητικού χώρου δημοτικής σημασίας που υπήχθηκε 
στην εποπτεία του Δήμου με το άρθρο 14 του Ν. 
2880/2001, ήτοι του Εθνικού Σταδίου Νάξου, αποφασί¬ 
ζουμε: 

1. Συστήνουμε στο Δήμο Νάξου του Νομού Κυκλάδων 
νομικόπρόσωπο με την επωνυμία «Δημοτικό Αθλητικό Κέ¬ 
ντρο Νάξου» με υπαγωγή του Εθνικού Σταδίου Νάξου. 

2. Σκοποί του νομικού προσώπου είναι: 

α) Η υποστήριξη και ανάπτυξη του μαζικού αθλητισμού. 

β) Η υποστήριξη και ανάπτυξη του σωματειακού αθλη¬ 
τισμού. 

γ) Η υποστήριξη και ανάπτυξη του σχολικού αθλητι¬ 
σμού όλων των βαθμιδών. 

δ) Η υποστήριξη ψυχαγωγικών, πολιτιστικών, επιστημο¬ 
νικών συνεδριακών εκδηλώσεων, Διεθνούς Εθνικού Περι¬ 
φερειακού Νομαρχιακού Επιπέδου και φορέων τοπικού 
χαρακτήρα, καθώς και η υποστήριξη ατόμων με ειδικές 
ανάγκες. 

3. Το νομικό πρόσωπο διοικείται από Διοικητικό Συμ¬ 
βούλιο του οποίου τα μέλη με τους αναπληρωτές τους 


ορίζονται από το Δημοτικό Συμβούλιο που ορίζει επίσης 
και τη θητεία των μελών. 

4. Η περιουσία του νομικού προσώπου αποτελείται από 
τα κινητά και τα ακίνητα του υπαχθέντος νομικού προσώ¬ 
που τα οποία χρησιμοποιούνται από το ανωτέρω για την 
εκπλήρωση του σκοπού του καθώς και από κάθε άλλο κι¬ 
νητό και ακίνητο που ανήκει στην ιδιοκτησία του. Σε περί¬ 
πτωση κατάργησηςτου νομικού προσώπου για τα ως άνω 
δικαιώματα εφαρμόζονται αναλόγως οι διατάξεις του άρ¬ 
θρου 201 του Π.Δ. 410/95. 

5. Πόροι του νομικού προσώπου είναι οι εισπράξεις από 
τα εισιτήρια των αθλητικών του χώρων, τα δικαιώματα 
χρήσης των αθλητικών χώρων, οι κάθε είδους και μορφής 
κρατικές ή άλλες επιχορηγήσεις, οι κάθε είδους δωρεές, 
εισφορές κληρονομιές, κληροδοσίες, μισθώματα από κι¬ 
νητά και ακίνητα και εισπράξεις από αντίτιμα υπηρεσίας. 

6. Το νομικό πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

Κάλυψη δαπάνης: Από τις διατάξεις της Απόφασης αυ¬ 
τής προκαλείται δαπάνη σε βάρος του προϋπολογισμού 
του Δήμου Νάξου το ύψος της οποίας δε δύναται να προ¬ 
ϋπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 18 Απριλίου 2001 

Ο Γ ενικός Γ ραμματέας 
ΠΑΝΑΓΙΩΤΗΣ ΣΑΛΤΟΥΡΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




